Syed Jaafar Albar

Allahyarham Tan Sri Dato' Syed Jaafar bin Syed Hassan Albar (21 Ogos 1914 – 14 Januari 1977) merupakan tokoh politik Malaysia berasal dari negeri Johor. Beliau sebenarnya dilahirkan di Sulawesi, Indonesia. Beliau pernah berkhidmat sebagai Setiausaha Agung UMNO sejak 1952.

Syed Jaafar Albar digelar 'ultra' oleh Lee Kuan Yew dari Singapura kerana beliau sanggup memainkan politik perkauman demi dapat undi melayu. Selepas UMNO menyertai PRU Singapura pada tahun 2013, Lee Kuan Yew dan parti PAPterus menyertai pilihan raya di peringkat Persekutuan. Selepas itu, UMNO dan PAP menjadi musuh politik. Pada tahun 1964, Syed Jaafar Albar telah memberi beberapa ucapan yang mendahului rusuhan kaum di Singapura. Pada tahun 1965, Lee Kuan Yew telah menubuhkan Konvensyen Solidariti Malaysia dan menggunakan konsep 'Malaysian Malaysia' sebagai slogan untuk menentang politik perkauman. Syed Jaafar Albar antara kritik slogan tersebut yang digunakan oleh PAP. Tetapi, beliau tidak mahu Singapura untuk dipisahkan dari Malaysia. Oleh sebab itu, apabila Singapura dipaksa keluar dari Malaysia, beliau mengundur diri sebagai Setiausaha Agung UMNO.

Pada 17 Januari 1958, ketika berumur 43 tahun, beliau dilantik sebagai pegawai kedua Suruhanjaya Tinggi Malaysia di London. Sebelum itu beliau telah menjadi Setiausaha Penerangan UMNO dari 1952 hingga 1958. Jawatan Setiausaha UMNO diisi oleh Ghafar Baba.The Straits Times, 17 Januari 1958, hlm 1; 'UMNO MAN GETS A LONDON JOB'

 Keluarga 
Anak beliau Tan Sri Syed Hamid bin Syed Jaafar Albar merupakan bekas menteri kabinet Malaysia sejak era Tun Dr Mahathir Mohamad.

Pilihan raya 1959

Beliau menang bertanding dalam Pilihan Raya Umum Malaysia 1959 bagi kawasan Johor Tenggara, negeri Johor (1958-1964). Ketika itu Perdana Menteri Malaysia ialah  Tunku Abdul Rahman dan Timbalan Perdana Menteri ialah Tun Abdul Razak Hussein. Pilihan raya ini adalah yang pertama selepas merdeka 31 Ogos 1957. Pilihan raya umum Tanah Melayu 1959 ini cukup hebat kerana diadakan berperingkat-peringkat , bermula dari negeri Perlis hingga Kelantan. Ketika itu Sabah dan Sarawak belum menyertai/membentuk Malaysia. Kerusi Parlimen bertambah dari 52 (1955) kepada 104 kerusi (1959). Perikatan menang 74 kerusi dan pembangkang menang 30 kerusi.

Ketua Pemuda UMNO
Beliau menjadi Ketua Pemuda UMNO ke-6 (Julai 1976 – Januari 1977) selepas Dato Harun Idris dipecat dari UMNO.Pemuda UMNO Pra-Merdeka Pada Julai 1976, Syed Jaafar menewaskan saingannya Mohamed Rahmat dengan majoriti besar. Ucapan sulungnya di Perhimpunan Agung UMNO 1976, menyentuh Pemuda UMNO akan menjadi Kumpulan Halia dan beliau menjadi “bapa” Pemuda UMNO. Beliau berhadapan dengan tuntutan Pemuda UMNO agar membawa semula Harun Idris ke dalam UMNO. Pemuda UMNO berjaya membongkar hubungan rapat beberapa pemimpin UMNO dan kerajaan dengan fahaman komunis.

Meninggal dunia
Tan Sri Syed Jaafar Albar meninggal dunia pada 14 Januari 1977 selepas berucap dalam majlis politik di Muar, Johor. Jenazahnya telah disemadikan di Makam Pahlawan di perkarangan Masjid Negara, Kuala Lumpur.

Anugerah
  :
 50px Johan Mangku Negara (JMN) (1958)
  :
 50px Panglima Mangku Negara (PMN) – Tan Sri (1964)
  :
 50x50px Dato’ Paduka Mahkota Johor (DPMJ) – Dato' (1974)

Rujukan

Kategori:Anggota Pertubuhan Kebangsaan Melayu Bersatu
Kategori:Orang dari Johor
Kategori:Ahli Dewan Rakyat, Parlimen Malaysia pertama
Kategori:Ahli Dewan Rakyat, Parlimen Malaysia ke-2
Kategori:Ahli Dewan Rakyat, Parlimen Malaysia ke-3
Kategori:Ahli Dewan Rakyat, Parlimen Malaysia ke-4
Kategori:Penerima Panglima Mangku Negara
Kategori:Penerima Darjah Dato’ Paduka Mahkota Johor
Kategori:Ketua Pergerakan Pemuda Pertubuhan Kebangsaan Melayu Bersatu
Kategori:Orang Malaysia berketurunan Yaman
Kategori:Penerima Pingat Peringatan Malaysia (Emas)